dh-unibe/image-text_koenigsfelden-charters-post-1500 huggingface dataset:
Diser brief ist der von Moͤrspurg un̄ der von Oster
Allen, die disen brieff sehent ✳ oder hoͤrrent lesen, ✳ kùnd ich, Johans Stiebˀ, burgˀ ze Arow, ✳ und vˀgih offenlich fùr mich
und min erben, ✳ das ich reht und redlich ze koͧffenn geben han ✳ den erwirdigen, geistlichen frowen, ✳ ✳ ✳ der abtissenn
und dem convent ✳ der frowen ze Kûngsveld ✳ und ir nachkomen, ✳ ein zehendli, ist gelegen ze Ernlisbach in der Owe,
von dem mir hˀr Ruͦdolf, lûtpriestˀ ze Ernlisbach, jaͤrlich gab ahzehen viertel dinkel, ✳ umb zweinzig guldin,
guͦter an gold und an gewicht, ✳ der ich gantzlich von in gewˀt bin. ✳ den selben zehenden gib ich ✳ den obgescribnen,
✳ ✳ der abtissenen ✳ und dem convent ze Kûngsveld, ✳ mit aller zuͦ gehoͤrd und rehten, ✳ als in ✳ min vattˀ, saͤlig, an mich ✳
braht ✳ und ich in gehebt han untz uff disen hûttigen tag, ✳ und enzih mich aller reht und ansprach, so ich han odˀ
min erben hie nach gewinnen moͤhten ✳ an dem obgenanden zehenden, ✳ niemer ✳ die obgescribnen ✳ geistlichen frowen, die ✳ ✳
abtissenen ✳ noch den convent ze Kûngsvelt ✳ ald ir nachkomenn ✳ dar an ze beswaͤrenn noch ze bekûmberren, weder
mit geriht noch an geriht, si sigent geistlich ✳ odˀ weltlich, ✳ und setz ✳ si ✳ in nutzlich und ruͤwlich gewˀ des obgnand̄ zehend̄
an all gevaͤrd. ✳ ich loben oͧch fùr mich und min erben, ✳ des dikgnand̄ koͧfes wer ze sin ✳ an allen stetten, da die
ob gescribnen, ✳ die ✳ ✳ abtissenn ✳ und der convent ze Kûngsvelt ✳ odˀ ir nachkomen, ✳ wˀschaft notdurftig sint ✳ und ich es
von reht tuͦn sol ✳ an all gevaͤrd. ✳ harumb, das dis alles war sig und staͤt belib nu und hie nach, ✳ so han ich min
insigel gehenkt an disen brief, ✳ der geben ist an dem naͤhsten samstag ✳ vor ✳ zweyer zwelf botten, ✳ sant Philipp̄
und sant Jacobs tag, ✳ do mā zalt vō gottes geburt drûzehenhundˀt un̄ fûnfzig jar, ✳ dar nach in dem sibend̄ jare. ✳
Konigsf. 278
Erlispach j
dem jartzit unnd convet̄
der zehend in der Oͧw
Staatsarchiv
AARGAU
j koùff₎ br₎ ✳ wie der
an die froͧwen zuͦ Kùngsfeld₎ komen ist
xj
K
N ✳ 2 ✳ ✳
jarzitt
geleg₎ diz guͦt ze Erlispach
vō Moͤrsꝑg